Document ID: 31990R0098

KOMISSION ASETUS (ETY) N:o 98/90,
annettu 15 päivänä tammikuuta 1990,
öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta varastoontuontikustannuksista aiheutuvan hinnankorotuksen poistamisen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2902/89(2), ja erityisesti sen 26 artiklan 3 kohdan,
sekä katsoo, että
komission asetuksen N:o 282/67/ETY(3), sellaisena kuin se on viimeksi muutettuna asetuksella (ETY) N:o 1383/89(4), 7 artiklan toisessa kohdassa säädetään, että myyjälle maksettavaan hintaan lisätään varastoontuontikustannukset, jos myyjä toimittaa tavarat varastoon sen jälkeen, kun interventioelin on hyväksynyt tarjouksen; Euroopan maatalouden ohjaus- ja tukirahasto (EMOTR) maksaa lisäksi interventioelimelle jokaisesta julkiseen varastoon saapuvasta tuotteesta kiinteän määrän, joka kattaa tuotteen tuonnista varastoon aiheutuvat todelliset kustannukset, neuvoston asetuksen (ETY) N:o 1883/78(5), sellaisena kuin se on viimeksi muutettuna asetuksella (ETY) N:o 787/89(6), mukaisesti; tulevaisuudessa olisi vältettävä se, että Euroopan maatalouden ohjaus- ja tukirahasto maksaa mahdollisesti kahteen kertaan samat tekniset kustannukset, ja
tässä asetuksessa säädetty toimenpide on rasvojen hallintokomitean lausunnon mukainen,
ON ANTANUT TÄMÄN ASETUKSEN:
1 artikla
Kumotaan asetuksen N:o 282/67/ETY 7 artiklan toinen kohta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä tammikuuta 1990.

Labels: 2
3
17